Seejuures pole eelmises kohtumises olude sunnil vahetusest sekkunud Hunt endiselt päris terve. Teda vaevab jalavigastus.

Kastis jäeti ohtlik tipuründaja aga Kuressaare meeste poolt üllatavalt vabaks. "Eks invaliid unustati võib-olla ära. Tõsi ta on, et jäin kuidagi liiga vabalt ja sain rahulikult lüüa. Oli õnne ka," lausus Hunt.

"Vastased alustasid päris innukalt ja tekitasid meile natuke peavalu. Aga jäime endale kindlaks, distsipliin pidas ja eks neil ka lõpus psühholoogiline langus oli näha. Siis oli juba natuke lihtsam mängida."

Päris terve pole tema jalg endiselt. "Eks meeskonnas sellega probleeme on. Ise ka täitsa ilusti joosta ei saa. Aga eks tulin tegema seda, mida tegema pidin. Täna jooksmisele ei pidanud rõhku panema. Kastis õigesti positsioneerida - see tuli täna hästi välja."